ประกาศการปิโตรเลียมแห่งประเทศไทย เรื่อง  การจำหน่ายพันธบัตรการปิโตรเลียมแห่งประเทศไทย พ.ศ. 2543 ครั้งที่ 13 - ครั้งที่ 16
การปิโตรเลียมแห่งประเทศไทย
การปิโตรเลียมแห่งประเทศไทย
เรื่อง การจำหน่ายพันธบัตรการปิโตรเลียมแห่งประเทศไทย
พ.ศ. ๒๕๔๓
ครั้งที่
๑๓ - ครั้งที่ ๑๖
--------------
 อาศัยอำนาจตามความในมาตรา
๗ (๑๐) และมาตรา ๕๒ (๓) แห่งพระราช
บัญญัติการปิโตรเลียมแห่งประเทศไทย พ.ศ. ๒๕๒๑
ผู้ว่าการปิโตรเลียมแห่งประเทศไทย จึงขอ
ประกาศให้ทราบว่า
 ข้อ ๑
การปิโตรเลียมแห่งประเทศไทยจะทำการกู้เงินโดยวิธีออกจำหน่าย
พันธบัตร ๔ รุ่น ตามมติคณะรัฐมนตรีเมื่อวันที่ ๒๓ พฤษภาคม
๒๕๔๓
 ข้อ ๒
พันธบัตรนี้มีชื่อเรียกว่า "พันธบัตรการปิโตรเลียมแห่งประเทศไทย พ.ศ.
๒๕๔๓ ครั้งที่ ๑๓"
"พันธบัตรการปิโตรเลียมแห่งประเทศไทย พ.ศ. ๒๕๔๓ ครั้งที่ ๑๔"
"พันธบัตร
การปิโตรเลียมแห่งประเทศไทย พ.ศ. ๒๕๔๓ ครั้งที่ ๑๕"
และ "พันธบัตรการปิโตรเลียมแห่งประเทศ
ไทย พ.ศ. ๒๕๔๓ ครั้งที่ ๑๖" 
 ข้อ ๓
พันธบัตรนี้กระทรวงการคลังเป็นผู้ค้ำประกันต้นเงินและดอกเบี้ย
 ข้อ ๔
พันธบัตรนี้เป็นพันธบัตรชนิดระบุชื่อผู้ถือ
 ข้อ ๕
พันธบัตรทั้ง ๔ รุ่นนี้มีมูลค่าที่ออกรวม ๓,๘๐๐ ล้านบาท (สามพันแปด
ร้อยล้านบาทถ้วย) จำหน่ายแก่บุคคลทั่วไปไม่จำกัดประเภทบุคคล
และสัญชาติ รายละเอียดดังนี้
 ข้อ ๖
พันธบัตรนี้ไถ่ถอนครั้งเดียวเต็มตามจำนวนที่ออก โดยไม่มีการไถ่ถอนก่อน
กำหนดกรณีที่วันไถ่ถอนพันธบัตรตรงกับวันหยุดทำการของธนาคารพาณิชย์ให้เลื่อนวันไถ่ถอน
พันธบัตรเป็นวันเปิดทำการถัดไป
 ข้อ ๗
การปิโตรเลียมแห่งประเทศไทยจะชำระดอกเบี้ยให้แก่ผู้ถือกรรมสิทธิ์ใน
พันธบัตรหรือตามคำร้องขอของผู้ถือกรรมสิทธิ์
สำหรับพันธบัตรทั้ง ๔ รุ่น ตามกำหนดเวลาดังนี้
 
๗.๑ ดอกเบี้ยงวดแรก
ชำระในวันที่ ๑๑ มกราคม ๒๕๔๔
 
๗.๒ ดอกเบี้ยงวดต่อไปชำระทุก
๖ เดือน ในวันที่ ๑๑ กรกฎาคม และ
๑๑ มกราคม
 
๗.๓
ดอกเบี้ยงวดสุดท้ายชำระพร้อมกับต้นเงินของพันธบัตร ณ วันไถ่
ถอนพันธบัตร
 
๗.๔ ถ้าวันครบกำหนดชำระดอกเบี้ยดังที่ระบุใน
๗.๑ และ ๗.๒ ตรงกับ
หยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไป
 การคำนวณดอกเบี้ยจะคำนวณจากมูลค่าของพันธบัตร
โดยเริ่มคำนวณจากวัน
ออกพันธบัตรถึงวันก่อนวันไถ่ถอนพันธบัตร
การคำนวณดอกเบี้ยใช้หลักเกณฑ์หนึ่งปีมี ๓๖๕ วัน
และนับวันตามจำนวนวันที่เกิดขึ้น
เศษของหนึ่งสตางค์ให้ปัดทิ้ง
 ข้อ ๘
ธนาคารแห่งประเทศไทยรับผิดชอบในการเป็นนายทะเบียนและตัวแทน
การจ่ายเงินพันธบัตร และการจัดการอื่นๆ
ที่จำเป็นเพื่อผลประโยชน์ในการนี้
 ข้อ ๙
การโอนกรรมสิทธิ์หรือการจำหน่ายพันธบัตร ให้ทำได้โดยนำพันธบัตรไป
จดทะเบียนการโอนกรรมสิทธิ์หรือการจำนำที่ธนาคารแห่งประเทศไทย
ซึ่งได้รับแต่งตั้งให้เป็นนาย
ทะเบียนและตัวแทนการจ่ายเงินของพันธบัตรนี้
การโอนกรรมสิทธิ์หรือการจำนำพันธบัตร หรือการ
เปลี่ยนแปลงเงื่อนไข จะกระทำในระยะเวลา ๑ เดือน
ก่อนวันครบกำหนดชำระดอกเบี้ยตามข้อ ๗ 
และวันไถ่ถอนพันธบัตรตามข้อ ๕
มิได้เว้นแต่นายทะเบียนจะเห็นสมควร
 ข้อ ๑๐
กรรมสิทธิ์ในพันธบัตรนี้ให้ถือตามการจดทะเบียนที่นายทะเบียนเป็น
สำคัญ
 ข้อ ๑๑ พันธบัตรนี้มิให้ถือว่าฉบับใดสมบูรณ์ เว้นแต่พนักงานธนาคารแห่ง
ประเทศไทย ซึ่งผู้ว่าการการปิโตรเลียมแห่งประเทศไทยได้แต่งตั้งขึ้นโดยประกาศในราชกิจจานุ
เบกษาได้ลงลายมือชื่อกำกับในพันธบัตรฉบับนั้นแล้ว
 ข้อ ๑๒ ในกรณีที่พันธบัตรชำรุด สูญหาย หรือถูกทำลายด้วยประการใดๆ
ธนาคารแห่งประเทศไทยจะออกพันธบัตรให้ใหม่
เมื่อผู้ถือกรรมสิทธิ์ในพันบัตรได้ปฏิบัติตาม
ระเบียบของธนาคารแห่งประเทศไทยแล้ว
โดยติดต่อที่ธนาคารแห่งประเทศไทย
 ข้อ ๑๓ การดำเนินงานตามข้อ ๙ และ/หรือข้อ ๑๒
ผู้ถือกรรมสิทธิ์ในพันธบัตร
จะต้องเสียค่าใช้จ่ายต่างๆ เพื่อการนั้นด้วย

 ประกาศ
ณ วันที่ ๑๑ กรกฎาคม พ.ศ. ๒๕๔๓
 
วิเศษ จูภิบาล
 
ผู้ว่าการการปิโตรเลียมแห่งประเทศไทย

[ดูข้อมูลจากภาพกฎหมาย]

[รก.๒๕๔๓/พ๗๙ง/๒๘/๑๐ สิงหาคม ๒๕๔๓]

 อัมพิกา/แก้ไข
 ๒๔/๔/๒๕๔๕
 
A